મેષ – અ, લ, ઈ: આજે નોકરી કરતા મિત્રો માટે સારો દિવસ છે તમારા દ્વારા પૂર્ણ કરેલા પ્રોજેક્ટને કારણે તમારા બોસ આજે તમારા ભરપુર વખાણ કરશે. તમારા કામ પૂર્ણ કરવામાં તમને જેણે મદદ કરી હોય તેમનો આભાર જરૂર માનજો. વેપારી મિત્રો જેવો પોતાના વેપારને નવા ક્ષેત્ર કે વિસ્તારમાં ટ્રાન્સફર કરવા માંગે છે તેમના માટે આજનો દિવસ સારો છે. આજે તમારી મુલાકાત વર્ષોથી અલગ થઇ ગયેલા મિત્ર સાથે થશે આજની સાંજ એ મિત્રના નામે કરી તેની સાથે પહેલાના દિવસો યાદ કરો. નવા વર્ષ દરમિયાન જે મિત્રો વિદેશ સ્થાઈ કે પછી ભણવા જવાની ઈચ્છા ધરાવે છે તે પૂર્ણ થશે.